PATVIRTINTA

Kėdainių Juozo Paukštelio

progimnazijos direktoriaus

2023 m. sausio 30 d. įsak. Nr.V1/24

****



**Respublikinio 5-8 klasių mokinių integruoto lietuvių kalbos ir literatūros bei matematikos kūrybinių darbų konkurso „Skaičių pasaulyje“ nuostatai**

1. **Bendrosios nuostatos**
   * + 1. Integruoto lietuvių kalbos ir literatūros bei matematikos kūrybinių darbų konkurso „Skaičių pasaulyje“ (toliau – konkurso) nuostatai reglamentuoja konkurso tikslą, uždavinius, organizavimo tvarką, darbo atlikimo reikalavimus, vertinimo tvarką, vertinimo kriterijus, laimėtojų nustatymą ir jų apdovanojimą.
       2. Konkurso organizatorius – Kėdainių Juozo Paukštelio progimnazija. Iškilus klausimams skambinti dir. pavaduotojai ugdymui J. Kavaliauskienei (tel. 8 656 60406).

**II. Konkurso tikslas ir uždaviniai**

3. Tikslas – sukurti sąlygas įvairios motyvacijos mokinių gabumams ir kūrybiškumui atsiskleisti; ugdyti 5–8 klasių mokinių pažinimo ir kūrybiškumo kompetencijas skatinant taikyti lietuvių kalbos ir literatūros bei matematikos žinias praktiškai.

4. Uždaviniai:

4.1. ugdyti mokinių kūrybiškumą (kurti trumpus siužetinius tekstus-žodinius uždavinius, juos pavadinti);

4.2. mokyti logiškai mąstyti (kurti siužetinius tekstus-žodinius uždavinius, juos spręsti; tinkamai kelti uždavinio klausimus; tinkamai pateikti sprendinius (sąlygas pateikti taip, kad galima būtų naudoti daugiau ir įvairesnių veiksmų ieškant atsakymo);

4.3. taikyti siejamąsias, sisteminamąsias ir savikontrolės skaitymo (ar teksto suvokimo / kūrimo) strategijas.

**III. Konkurso organizavimo tvarka**

5. Konkurse kviečiami dalyvauti Lietuvos bendrojo ugdymo ir neformaliojo vaikų švietimo mokyklų 5–8 klasių mokiniai.

6. Konkursas vykdomas nuo 2023 m. vasario 1 d. iki 2023 m. kovo 31 d. Rezultatai skelbiami 2023 m. balandžio 19 d.

7. Kartu su konkurso darbais turi būti pateikta dalyvio anketa (Priedas Nr. 1).

**IV. Reikalavimai darbui**

8. Sukurti trumpą siužetinį tekstą-žodinį uždavinį (tekstas gali būti dinamiškas, linksmas ar komiškas). Sugalvoti siužetinio teksto-žodinio uždavinio pavadinimą.

9. Darbas turi būti sukurtas:

9.1. teksto rengykle ir atsiųstas tekstinio failo formatu;

9.2. lapas A4 formato, šriftas – *Times New Roman*, šrifto dydis 14 pt.;

9.3. uždavinio sprendimas ir atsakymas pateiktas tame pačiame lape;

9.4. užrašytas autoriaus vardas ir pavardę, klasė, ugdymo įstaigos pavadinimas.

10. Iliustruoti sukurtą siužetinį tekstą-žodinį uždavinį originalia mokinio (ranka piešta) iliustracija.

11. Tekstinius failus ir iliustracijų nuotraukas siųsti el. paštu [mokyto6@gmail.com](mailto:mokyto6@gmail.com) iki 2023 kovo 31 d. imtinai.

12. Darbo apimtis – vienas siužetinis tekstas-žodinis uždavinys (su sprendimais, atsakymu bei iliustracija).

**V. Darbų vertinimas**

13. Darbus vertins vertinimo komisija (lietuvių kalbos ir literatūros mokytojai; matematikos mokytojai; dailės mokytojas; 8-ų klasių gabių mokinių komanda). Darbai bus vertinami koncentrais:

* 5 klasių mokinių darbai;
* 6 klasių mokinių darbai;
* 7 klasių mokinių darbai;
* 8 klasių mokinių darbai.

**VI. Vertinimo kriterijai**

14. Literatūrinė dalis:

* sukurto teksto siužetas, aktualumas, žodingumas;
* kalbos taisyklingumas;
* pavadinimo parinkimas.

15. Matematinė dalis:

* sukurto teksto logiškumas;
* skaičių įvedimas;
* klausimų pateikimas;
* sprendimo teisingumas ir atsakymo pateikimas.

16. Iliustracijos informatyvumas, naudingumas sprendžiant uždavinį.

**VII. Konkurso laimėtojų apdovanojimai**

17. Konkurso laimėtojai ir juos ruošę mokytojai bus apdovanojami diplomais, kurie bus išsiųsti dalyvių anketoje nurodytais el. pašto adresais.

18. Mokinius ruošusiems mokytojams bus išsiųstos Kėdainių švietimo pagalbos tarnybos pažymos.

**VIII. Baigiamosios nuostatos**

19. Visa informacija, susijusi su konkursu, bus skelbiama svetainėje <https://paukstelis.lt/>.

20. Konkurso organizatoriai pasilieka teisę darbus publikuoti progimnazijos interneto svetainėje, Facebook socialiniame tinkle.

­­­­­­\_\_\_\_\_\_\_\_\_\_\_\_\_\_\_\_\_\_\_\_

­­­­

Priedas Nr. 1

**DALYVIO ANKETA**

|  |  |  |  |  |  |
| --- | --- | --- | --- | --- | --- |
| Eil. Nr. | Mokymo įstaigos pavadinimas | Dalyvio vardas, pavardė | Klasė | Pedagogo vardas, pavardė | Pedagogo el. paštas |
| 1. |  |  |  |  |  |
| 2. |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |